2019. gada 22. oktobrī Noteikumi Nr. 492

Rīgā (prot. Nr. 49 27. §)

**Grozījumi Ministru kabineta 2017. gada 30. maija noteikumos Nr. 287** **"Maksātnespējas administrācijas maksas pakalpojumu cenrādis un samaksas kārtība"**

Izdoti saskaņā ar

Likuma par budžetu un finanšu vadību

5. panta devīto daļu, Maksātnespējas likuma 16.1 panta piekto daļu un 16.2 panta sesto daļu

Izdarīt Ministru kabineta 2017. gada 30. maija noteikumos Nr. 287 "Maksātnespējas administrācijas maksas pakalpojumu cenrādis un samaksas kārtība" (Latvijas Vēstnesis, 2017, 108. nr.) šādus grozījumus:

1. Aizstāt noteikumu nosaukumā un tekstā (izņemot 15. punktu) vārdus "Maksātnespējas administrācija" (attiecīgā locījumā) ar vārdiem "Maksātnespējas kontroles dienests" (attiecīgā locījumā).

2. Izteikt 7. punktu šādā redakcijā:

"7. Lai atteiktos no šo noteikumu pielikuma 2. un 3. punktā minētā maksas pakalpojuma un saņemtu atpakaļ samaksāto maksu, persona iesniedz attiecīgu iesniegumu Maksātnespējas kontroles dienestā piecu darbdienu laikā pēc tam, kad Maksātnespējas kontroles dienestā iesniegts iesniegums attiecīgā maksas pakalpojuma saņemšanai."

3. Svītrot 8. punktu.

4. Aizstāt 10. punktā skaitļus un vārdus "6., 7. un 8. punktā" ar skaitļiem un vārdiem "6. un 7. punktā".

5. Aizstāt 11. punktā skaitļus un vārdus "6., 7. vai 8. punktā" ar skaitļiem un vārdiem "6. vai 7. punktā".

6. Svītrot 13. punktā vārdus un skaitli "izņemot šo noteikumu 14. punktā noteikto gadījumu".

7. Izteikt 14. punktu šādā redakcijā:

"14. Ja šo noteikumu pielikuma 1., 2. un 3. punktā minētais maksas pakalpojums nav izpildīts noteiktajā termiņā no Maksātnespējas kontroles dienesta atkarīgu apstākļu dēļ, personai ir tiesības rakstiski atteikties no pakalpojuma un saņemt atpakaļ maksu par attiecīgo pakalpojumu pilnā apmērā."

8. Izteikt pielikumu šādā redakcijā:

"Pielikums

Ministru kabineta

2017. gada 30. maija

noteikumiem Nr. 287

**Maksātnespējas kontroles dienesta maksas pakalpojumu cenrādis**

|  |  |  |  |  |  |
| --- | --- | --- | --- | --- | --- |
| Nr.  p. k. | Pakalpojuma veids | Mērvienība | Cena bez  PVN  *(euro)* | PVN  (*euro*)*\** | Cena ar  PVN  (*euro*)*\** |
| 1. | Kvalifikācijas pilnveides pasākuma apmeklējums | 1 akadēmiskā stunda | 10,00 | 0,00 | 10,00 |
| 2. | Administratora eksāmena kārtošana | 1 gab. | 185,00 | 0,00 | 185,00 |
| 3. | Kvalifikācijas eksāmena kārtošana | 1 gab. | 150,00 | 0,00 | 150,00 |
| 4. | Amata apliecības izdošana (dublikāta izdošana) | 1 gab. | 3,50 | 0,00 | 3,50 |

\* Piezīme. Pievienotās vērtības nodokli nepiemēro saskaņā ar Pievienotās vērtības nodokļa likuma 3. panta astoto daļu."

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns